Държавен вестник, бр. 73, 2015 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  73
1. Регистър на вакантните длъжности за 
военнослужещи в състава на многонационални 
формирования или в международни организа­
ции, или в други международни инициативи 
на територията на страната;
2. рапортите на кандидатите;
3. атестационните документи на канди­
датите;
4. кадровите справки на кандидатите.
(3) Техническите секретари предоставят 
на комисията допълнителна информация за 
кандидатите, необходима за определяне на 
съответствието им с изискванията за назнача­
ване на длъжността, както и други документи 
при поискване.
(4) Документите по ал. 1, т. 2, букви „а“ и 
„б“, ал. 2, т. 1, както и информацията ал. 3 
могат да се ползват и в електронен вид.
Чл. 31. Председателят на комисията не до­
пуска обсъждане и договаряне между членовете 
при втори етап от работата на комисията по 
чл. 32, ал. 1, т. 2.
Чл. 32. (1) Комисията работи за всяка 
длъжност в следния ред: 
1. първи етап:
а) техническият секретар представя на ко­
мисията доклада по чл. 30, ал. 1, т. 2, буква „а“;
б) председателят и членовете на комисията 
сравняват данните на кандидатите с изисква­
нията за заемане на длъжността и установяват 
съответствието на всеки кандидат; в избор­
ния лист срещу името на всеки кандидат, 
който отговаря на изискванията, се изписва 
„съответства“, а срещу всеки неотговарящ 
на изискванията кандидат се изписва „не 
съответства“, като задължително се посочват 
мотивите за този извод;
в) председателят получава информация от 
членовете на комисията за кой от кандидатите 
са изписали „не съответства“ с цел установя­
ване на броя на несъответствията;
г) кандидат, който е определен от не по-
малко от половината от състава на комисията, 
че не съответства на изискванията за заемане 
на длъжността, не се допуска до следващия 
етап от работата на комисията;
д) председателят обявява имената на кан­
дидатите по буква „г“;
е) членовете на комисията записват изис­
кващата се информация за съответстващите 
кандидати в т. 2 от приложение № 7 (таблицата 
за кандидатите, отговарящи на изискванията 
за заемане на длъжността);
2. втори етап:
а) председателят и членовете на комисията 
отбелязват в изборния лист (приложение № 7, 
т. 2 – таблицата за кандидатите, отговарящи 
на изискванията за заемане на длъжността) 
символ „Х“ срещу името на предпочетения 
кандидат;
б) за избран се счита кандидатът, получил 
повече от половината гласове;
в) в случай че нито един от кандидатите 
не получи повече от половината гласове, се 
провежда второ гласуване, в което участват 
първите двама кандидати, получили най-мно­
го гласове, или всички кандидати, получили 
равен брой гласове от втория етап;
г) въз основа на попълнените изборни 
листове председателят на комисията обявява 
броя на получените гласове от кандидатите;
3. трети етап:
а) техническите секретари изготвят про­
токол за съответната вакантна длъжност по 
образец съгласно приложение № 15;
б) протоколът по буква „а“ се подписва 
от председателя и членовете на комисията.
(2) След приключване работата на ко­
мисията техническите секретари изготвят 
извлечения от протоколите по ал. 1, т. 3, 
буква „а“, които се изпращат във военните 
формирования или съответните структури, 
откъдето са разглежданите военнослужещи.
(3) Извлеченията от протоколите по ал. 2 
се подписват от председателя на комисията. 
(4) Председателят на комисията ръководи 
работата на комисията, следи за спазване на 
процедурата, проверява класирането на кан­
дидатите, запознава членовете на комисията 
с класирането и подписва протоколите. При 
установяване на технически грешки предсе­
дателят връща протокола за отстраняване на 
допуснатите грешки.
Раздел V
Запознаване на военнослужещите с решенията 
на Комисията за избор на военнослужещи за 
назначаване на длъжности по Регистъра на 
вакантните длъжности за военнослужещи в 
състава на многонационални формирования 
или в международни организации, или в други 
международни инициативи на територията 
на страната
Чл. 33. (1) Ръководителят на структура 
по управление на човешките ресурси – МО, 
изпраща с писмо документите по чл. 32, ал. 2.
(2) Командирите (началниците) на военни 
формирования или ръководителите на съот­
ветните структури запознават разглежданите 
военнослужещи с решенията на комисията 
срещу подпис.
(3) При определяне на военнослужещия 
за назначаване на повече от една длъжност 
командирът (началникът) или ръководителят 
по ал. 2 в тридневен срок писмено уведомява 
ръководителя на структурата по управление 
на човешките ресурси – МО, за длъжността, 
на която военнослужещият приема да бъде 
назначен.
Г л а в а  п е т а
КРИТЕРИИ ЗА ОЦЕНЯВАНЕ И КЛАСИРА­
НЕ НА КАНДИДАТИТЕ
Чл. 34. Критериите за оценяване и класи­
ране на военнослужещите при работата на ко­
мисиите по чл. 6, ал. 1, чл. 9, ал. 1 и чл. 24 са: